100 Delicie

Deliciarum tria sunt genera carnales, spirituales, celestes. Carnales sunt fugiende[[1]](#endnote-1) quia causa multiplicis mali. Spirituales sunt diligende quia causa multiplicis boni. Celestes sunt adquirende quia possessiue sunt status optimi.

¶ De primo, delicie corporales sunt fugiende sicut et diuicie et excellencie, eo quod occasio sint mali. Primo lassiuie et dissolucionis, nam vulgariter dicitur, Venter saturatus ludit, Jer. 31[:22]: *Vsquequo deliciis dissolueris, filia vaga*? 2 Pet. 2[:13]: *Affluentes*, et *in conuiuiis suis luxuriantes*. Secundo sunt occasio contumacie et rebellionis, sic equus impinguatus recalcitrant, Deut. 32[:15]: *Incrassatus est dilectus, et recalcitravit*. Uulgariter dicitur quod galline et auce surde in autumpno. Hoc est propter vberitatem pasture tunc temporis, Prou. 29[:21]: *Qui delicate a puericia nutrit servum [suum] postea sentiet eum contumacem*. Tercio sunt occasiones mortis spiritualis /f.30ra/ sicut hamus sub cibo pisci. Uulgariter dicitur nimis care emitur mel quod lambitur de spina, 1 Tim. 5[:5-6]: *Vidua, in deliciis, vivens mortua est*. Apo. 18[:7]: *Quantum glorificavit se, et in deliciis fuit, tantum date* ei de tormento.

Econtra, spirituales delicie sunt diligende quia sunt occasio boni. Nam faciunt aspirare ad Deum, sicut pannus quanto delicacior tanto carior et amabilior, Can. 7[:6]: *Quam pulchra es, et quam decora, carissima, in deliciis*! Ysai. vltimo [66:11]: *Mulgeatis et deliciis affluatis*.

Et secundum Gregorium, *Super Euangelium*, multum refert inter delicias corporales et spirituales. Nam corporales delicie, cum non habentur in se graue desiderium accendunt, cum, vero, habentur in fastidium per sacietatem, vertunt. At contra, sprituales delicie cum non habentur in fastidio tantoque a gustante amplius confirmentur quanto ab esuriente amplius gustantur in corporalibus. Appetitus placet, experiencia displicet. In spiritualibus appetitus grauis est; experiencia magis placet. Spirituales delicie non habite amari non possunt,[[2]](#endnote-2) quia earum sapor ignoratur. Quis enim amare potest quod ignorat? Inde monet, Psal. 33[:9]: *Gustate et videte quoniam suavis est Dominus*. Ac si diceret, Suauitatem eius non cognoscitis, si hanc minime gustatis. Has delicias spirituales homo tunc amisit quando in paradiso peccauit. Vnde et nos in hac erumpna nati, nescimus quid desiderare debeamus, eo iam internas delicias animus non appetite, quo eas gustare diu desinit. Set superna nos[[3]](#endnote-3) pietas nec deserentes se deserit.

Ideo contentas delicias ad memoriam adducit cum dicit, *Homo quidam fecit cenam magnam et vocauit multos*, etc., oportet ad quid venire, [Luc. 14:16-17].

Ad tercium genus deliciarum quesunt delicie celestes que adquirende sunt per opera penitencie. Sicut familiaritas Domini adquiritur per emendam. Post delictum, Job 22[:23-26*]: Si reversus fueris ad Omnipotentem, deliciis afflues*.

De quibus et qualibus deliciis, vide supra, capitulo [39] Beatitudo, et capitulo [53] Celum.

1. fugiende ] *corr*. diligende F.128. [↑](#endnote-ref-1)
2. possunt ] *corr*. possessor F.128. [↑](#endnote-ref-2)
3. nos ] *om*. F.128. [↑](#endnote-ref-3)